|  |  |  |
| --- | --- | --- |
| Tantárgy neve: **Földrajzi szemlélet és gondolkodtatás** | **Kódja:**  **LMT\_FD123G2** | **Kreditszáma:**  **2** |
| A tanóra típusa[[1]](#footnote-1): **gyakorlat** és száma: **12 óra/félév** | | |
| A számonkérés módja (koll./gyj./egyéb[[2]](#footnote-2)): **gyakorlati jegy** | | |
| A tantárgy tantervi helye (hányadik félév): **2.** | | |
| Előtanulmányi feltételek *(ha vannak)*:**-** | | |
| **Tantárgyleírás**: | | |
| **A tantárgy tanításának alapelvei és céljai:**  A gyakorlatban jól használható ötletekkel, érdekes és gondolkodtató feladatokkal, különleges szituációs játékokkal, gondolkodást elősegítő stratégiákkal ismerkedjenek meg a tanárjelöltek. A gyakorlat során olyan tanárok képzése a cél, akik azt szeretnék, hogy tanítványaik ne unatkozzanak a földrajz órán és szeretnék, ha tanítványaik önálló személyiséggé fejlődnének.  **A tantárgy főbb tematikai csomópontjai:**  Ezek a stratégiák máképpen mutatják be a földrajzot, mint a megszokott tankönyvek.  A feladatok fókuszában egy olyan nézőpont áll, miszerint a földrajz kitekintés a világra, ami állandó változásban van, éppen úgy, ahogy saját tudásunk és gondolkodásunk is állandóan változik. A stratégiákkal való megismerkedés egy „másképpen való tanítást-tanulást készségének megtanulását eredményezi, mely hatékonyabb és eredményesebb mint a hagyományos.  A gyakorlaton megtanulandó gondolkodást elősegítő stratégiákkal:  1. Kakukktojás: a jó játékok tárházát nyitja meg azzal, hogy a diákokat gondolkodásra készteti a dolgok fő jellemvonásait illetően.  2. Élő grafikonok: A diákok rajzolnak, vagy kapnak egy vonaldiagramot. Továbbá eseményekhez kötődő adatokat is kapnak, s meg kell találniuk az adatok és a grafikon közötti összefüggéseket. Az „élő grafikonok” gondolkodásra ösztönzik és beszéltetik, valamint egymással, illetve a tanárral is vitákra késztetik őket.  3. Elmemozi (Mind Movies): Az Elmemozi gyors, nagyon motiváló stratégia. Ilyen lehet például egy nukleáris katasztrófa elképzelése.  4. Rejtélyek: A tanulók 16-30 információt kapnak önálló lapokon, és egy központi kérdésre válaszokat alkotnak. A „rejtélyeket” arra tervezték, hogy a tanulók olyan kérdésről beszéljenek, amelyiknek nincs korrekt válasza, azaz hogy a kétértelműséggel is foglalkozzanak; ilyen esetben – hasonlóan, mint a valódi életben – nem lehetnek biztosak abban, melyik információ a lényeges.  5. Történetek elbeszélése: Elmesélésük a földrajztanításban is hasznos (vagy lehet egyszerű szórakozás is); mindenesetre egy remek eszköze a tanításnak.  6. Valóság vagy meggyőződés: Számos általánosan elfogadott földrajzi probléma (pl. a savas esők, vagy a globális felmelegedés oka) különböző nézőpontokon alapul. Amint a geográfusoknak, a földrajztanároknak is az a feladatuk, hogy a diákok számára különböző nézőpontokat mutassanak be és segítsék őket abban, hogy el tudjanak igazodni az információk halmazában; lehetővé kell tenni számukra azt, hogy megértsék, méltányolják és elfogadják a különböző véleményeket.  7. Csoportosítás: Az egyik legalapvetőbb kognitív képesség, amelyet az egyik legfontosabb eszköznek mondhatjuk, ha véleményt formálunk a világ dolgairól. Ezzel a diákok az adott témakörben a nagy összefüggéseket láthatják meg. Valóban gyakorlott diákok ennek következtében eligazodhatnak egy jelenség alaptulajdonságaiban és azok fontosságában.  8. Fényképek elemzése: Az új évezred által megkövetelt, a legszélesebb értelembe vett vizualitást, látni és olvasni tudás elősegítése a fotók elemzésével.  **Módszerek:**  Szituációs játék, kreatív projekt munka, páros és egyéni munka alkalmazása, különböző típusú csoportmunka. Problémamegoldó feladatok gyakorlása. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| * LEAT, D. (ed.) (1998) Thinking Through Geography. Chris Kington Publishing. Cambridge. * PAJTÓKNÉ TARI I: (2004) „Gondolkodás a földrajzon keresztül” Földrajzi Közlemények. CXXVIII. (LII.) kötet, 2004.1–4. szám. pp.:157–161. * PAJTÓKNÉ TARI I. (2005) Új célok, új munkaformák a földrajz tanítása során. A földrajz tanítása. XIII. évf. 4.sz. 2005 Mozaik kiadó. Szeged. pp.:16–20. * TARI, I.(2001) A gyakorlatorientált holland földrajztanítás tapasztalatai. Földrajzi Közlemények CXXV. (XLIX.) kötet, 2001. 1–2. szám, 109–116. * CLEAVE, V.J. (1994) Földrajz. Könnyű és egyszerű gyakorlatok a földrajz játékos tanulásához. SH JUNIOR. Springer Hungarica Könyvkiadó. | | |
| **Tantárgy felelőse** (*név, beosztás, tud. fokozat*)**: Ütőné dr. Visi Judit PhD főiskolai docens** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  **Dr. Pajtókné dr. Tari Ilona PhD tanszékvezető főiskolai docens** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)